ARAMULTIMÈDIA - Detingut per 22 robatoris en vehicles del cementiri i el tanatori de Castalla\nHa quedat en llibertat en càrrecs després de declarar davant el jutge\nDetingut per 22 robatoris en vehicles del cementiri i el tanatori de Castalla\nUtilitzava un pal del cementiri com a torre vigia per a triar els cotxes on anava a furtar, i quan podia, els obria i els buidava. Acumula fins a 22 delictes, la majoria dins dels vehicles, però en una ocasió va amenaçar una dona amb un ganivet de grans dimensions per tal de furtar-li les claus del cotxe. Va començar en el pàrquing del cementiri municipal i del tanatori, on ha fet la majoria dels robatoris, però a mesura que la policia tancava el cércol s'ha estés a altres polígons i zones del municipi.\nFinalment la Guàrdia Civil ha detingut un espanyol de 30 anys com a responsable dels robatoris. La Guàrdia Civil agraeix la col·laboració ciutadana, ja que molts veïns alertaren de què una persona estava intentant vendre a tercers els objectes furtats, sobretot mòbils, i així s'ha aconseguit recuperar part del botí. Els objectes que no aconseguia vendre els canviava per estupefaents, qüestió que els agents continuen investigant.\nEl detingut ha declarat davant del jutge i ha quedat en llibertat amb càrrecs. Se l'imputen 15 delictes de robatori en interior de vehicle, 3 de furt, 1 robatori amb violència i intimidació, 2 delictes de robatori amb força en les coses i 1 delicte de danys.\nDetingut per robar els vehicles aparcats en el tanatori i el cementiri de Castalla\nUtilitzava un pal del cementiri com a torre vigia per a triar els cotxes on anava a furtar, i quan podia, els obria i els buidava. Acumula fins a 22 delictes, la majoria dins dels vehicles, però en una ocasió va amenaçar una dona amb un ganivet de grans dimensions per tal de furtar-li les claus del cotxe. Va començar en el pàrquing del cementiri municipal i del tanatori, on ha fet la majoria dels robatoris, però a mesura que la policia tancava el cércol s'ha estés a altres polígons i zones del municipi. Finalment la Guàrdia Civil ha detingut un espanyol de 30 anys com a responsable dels robatoris. La Guàrdia Civil agraeix la col·laboració ciutadana, ja que molts veïns alertaren de què una persona estava intentant vendre a tercers els objectes furtats, sobretot mòbils, i així s'ha aconseguit recuperar part del botí. Els objectes que no aconseguia vendre els canviava per estupefaents, qüestió que els agents continuen investigant. El detingut ha declarat davant del jutge i ha quedat en llibertat amb càrrecs. Se l'imputen 15 delictes de robatori en interior de vehicle, 3 de furt, 1 robatori amb violència i intimidació, 2 delictes de robatori amb força en les coses i 1 delicte de danys.


Alella, El Masnou i Teià reclamen un bus sanitari i accessos directes a l’autopista C-32 | La Clau - Revista gratuïta del Maresme\nAlella, El Masnou i Teià reclamen un bus sanitari i accessos directes a l’autopista C-32\nLa reclamació s’adreça als màxims representants de les dues administracions de la Generalitat que han elaborat el Pacte: Damià Calvet, conseller de Territori i Sostenibilitat, i Damià del Clot, president del Consell Comarcal\nEl passat 10 de novembre, els alcaldes d’Alella, Marc Almendro; del Masnou, Jaume Oliveras, i de Teià, Andreu Bosch, van enviar una carta conjunta a la Generalitat i al Consell Comarcal del Maresme en la qual detallen les “actuacions estratègiques” que, al seu parer, caldria incorporar al Pacte per la Mobilitat Sostenible del Maresme (https://www.ccmaresme.cat/llum-verda-al-pacte-per-la-mobilitat-sostenible-del-maresme/) per millorar la mobilitat dins dels respectius territoris i les interconnexions amb l’àmbit metropolità. L’escrit s’adreça als màxims representants de les dues administracions que han elaborat el Pacte: Damià Calvet, conseller de Territori i Sostenibilitat, i Damià del Clot, president del Consell Comarcal\nDe fet, tots tres batlles van participar el passat 26 de novembre en una reunió telemàtica amb el subdirector general de Planificació i altres caps de servei del Departament de Territori per abordar en profunditat unes actuacions que volen “que siguin preses en consideració de manera urgent”.\nSegons els alcaldes, el fet que el Pacte no inclogui algunes d’aquestes “reivindicacions històriques que s’arrosseguen des de fa molts anys podria provocar un col·lapse o disfunció en el sistema urbà”.\nDurant la trobada, l’alcalde de Teià va anunciar que l’Ajuntament traslladarà al Departament el Pla de Mobilitat Urbana que recentment ha realitzat la Diputació perquè sigui tingut en compte, i va demanar que s’acceleri la construcció de la rotonda de l’N-II amb la carretera nova de Teià, que ja disposa de projecte executiu.\nFi del peatge\nEl Pacte per la Mobilitat Sostenible del Maresme va ser aprovat el passat 2 d’octubre per part de tots els partits amb representació al Consell Comarcal. El document planteja 32 actuacions a realitzar amb l’horitzó de 2025 i preveu una inversió de 430 milions d’euros com a resposta al nou context que viurà la comarca a partir del 31 d’agost de 2021 amb la desaparició dels peatges.\nPer als alcaldes d’Alella, El Masnou i Teià, “l’eliminació del peatge de la C-32 i la pacificació de l’N-II no pot derivar en actuacions de maquillatge o provisionals, sinó que cal un pla específic que trobi complicitats i coherències amb els plans de mobilitat municipals i amb les necessitats dels residents”.\nEstudi en curs\nEn aquests moments, la Generalitat ha de licitar un estudi, dotat amb 250.000 euros, per analitzar l’impacte de l’alliberament del peatge sobre la mobilitat, així com per definir les propostes de reconfiguració i millora de la connectivitat d’aquesta via i del conjunt de la xarxa viària del corredor.\nEl conjunt d’alternatives avaluades determinarà quines d’actuacions ofereixen la major rendibilitat socioeconòmica i ambiental. A partir d’aquest escenari es definirà un calendari amb la priorització de les actuacions i les fases de desenvolupament.\nEn concret, els ajuntaments d’Alella, El Masnou i Teià proposen quatre eixos d’actuació:\n– En matèria de transport públic, reclamen la creació d’una línia de “bus sanitari” que donaria cobertura a la zona del Baix Maresme que té com a referència amb l’Hospital Germans Trias i Pujol, l’Hospital de Badalona, el Centre d’Urgències d’Atenció Primària de Badalona i altres serveis. Aquesta nova línia d’autobús donaria cobertura d’ús sanitari a una població de 60.000 habitants –incloent-hi Tiana i Montgat– “amb una proposta d’economia d’escala, sostenible i plausible”.\n– Pel que fa a la reconversió de la C-32 en autovia, demanen l’obertura d’un accés directe a Teià i el sector d’Ocata, ja que “l’actual accés del peatge d’Alella és insuficient” i que “la xarxa bàsica viària del Masnou no podrà absorbir la mobilitat generada cap a aquest únic punt d’accés”\n– Quant a la pacificació de l’antiga N-II, plantegen la creació d’un carril bici “que uneixi els diferents municipis des de Mataró fins a Montgat. Així es donaria resposta al projecte de via ciclable litoral i es donaria la possibilitat de potenciar els vehicles de mobilitat personal” com a “solució definitiva, segura i sostenible en la mobilitat urbana intra i supramunicipal”.\n– Per últim, els tres ajuntaments proposen la construcció de tres rotondes a l’N-II per millorar les connexions internes i pacificar la via: un primer giratori a l’altura de l’entroncament de l’N-II amb la carretera de Teià; un altre al torrent de Can Gaio, a Ocata, i un tercer a l’altura de Can Teixidor i el Bellresguard.


Publicat per usuari69 el 10 Març, 2017 10 Març, 2017\nPer arribar algun dia a una situació que pugui acabar amb la societat actual, per construir-ne una de més justa i lliure, hem de ser conscients que ens cal articular tot aquest recorregut, sense el qual de moment només podem aspirar a revoltes puntuals, però no a una revolució. Els plantejament de classe segueixen essent vàlids avui dia, però es queden curts en la identificació del explotats i oprimits prenent com a referència només l’element econòmic. Així, el primer que hem de tenir clar i hem de desenvolupar, és quin ha d’esser el subjecte revolucionari que ha de marcar el nostre horitzó.\nActualment amb la globalització dels sistemes de producció, l’element que ens serveix per aglutinar els explotats econòmics, de gènere, de raça o de qualsevol altre és el territori, allà on es desenvolupa la vida. Els barris i els pobles són el punt de partida per poder construir les primeres alternatives locals que han de servir per poder experimentar gestions horitzontals de les relacions i l’economia. Són a més els espais on poder treballar de forma local els problemes globals, amb capacitat per incidir en la vida diària de les persones.\nArticle extret del periòdic de comunicació popular La Burxa.\nEntrada prèvia Omnia sunt communia\nEntrada següent Sobre la societat obrera de Tivissa i demés…


L’ AVANTGUARDISME | literaturasergiod\nL’ EXPOSICIÓ ORAL\nEL CONTE CIENTÍFIC. TOT ERA UNA IL·LUSIÓ…\nL’Avantguardisme va ser el producte de la societat que sorgiria a la fi de la Revolució Industrial que va tenir lloc a Europa a principis del segle XIX. Hi ha molts aspectes que provocarien el desenvolupament (sobretot entre 1916 i 1925) del nou moviment com són: el conflicte bèl·lic de la Primera Guerra Mundial i les seves conseqüències , el crac del 1929 a EUA que afectaria tota Europa i finalment, el fet que la ideologia cultural burgesa basada en el Noucentisme entraria en crisi i hi hauria enfrontaments entre les classes burgeses i obreres que reflectirien el malestar general de la societat. El moviment va sorgir l’any 1909 quan l’escriptor italià Marinetti va publicar Manifest Futurista, i van acabar l’any 1940 amb la invasió nazi a França.\nPer això, definim l’Avantguardisme com el moviment que designa un conjunt de corrents estètics que palesen la crisi de les arts que va tenir lloc en el món occidental al començament del segle XX.\nEl moviment volia trencar amb el passat, és a dir, defensava el progrés tècnic i el canvi de valors morals, i va provocar una crisi de la creació artística. L’aparició del moviment va suposar una ruptura total amb els models artístics de l’època, però també amb tota la concepció de l’art que provenia del món clàssic grecollatí que era característic del Noucentisme. Els nous corrents com el cubisme, el futurisme, el dadaisme, el surrealisme o l’expressionisme afectarien a totes les formes de creació artística com la fotografia, la literatura, el cinema…\nAl contrari que el Noucentisme, l’ Avantguardisme va propugnar un vitalisme basat en la destrucció de l’harmonia, la irracionalitat, el somni i l’admiració per l’evolució dels elements industrials, és a dir, es proposà una imaginació sense limits. Amb l’ utilització de colors vigorosos i ressaltants. L’ inconformisme social i la recerca constant de noves formes d’expressió i d’assimilació guanyaria molta força durant l’ època.\nA Catalunya, el moviment no guanyaria tanta força com la resta d’Europa.\nDegut a què van existir molts corrents artístics durant el moviment. He decidit escollir el surrealisme on pertanyen les obres d’un dels meus pintors i escultors favorits catalans, Salvador Dalí i Domènech. Salvador Dalí va pintar moltes obres però jo m’he decidit per una obra en concret ja que representa tot el que va ser l’Avantguardisme de l’època. L’obra va ser anomenada “Construcción blanda con judías hervidas” (Premonición de la Guerra Civil).\nEl quadre va terminar-se sis mesos abans de la Guerra Civil Espanyola, però Dalí ja va intuir les atrocitats que provocaria aquesta. Dalí va utilitzar la irracionalitat, el somni… per plasmar el seu inconformisme amb la situació en que es trobava la societat espanyola i que desembocaria en una guerra. Podem veure comparat amb el Noucentisme, un canvi d’estil on el pintor busca noves maneres d’expressar-se amb colors molt vius i alegres.\nL’obra representa un cos humà d’ on broten monstruosos braços i cames que s’ofeguen i es fan mal entre ells; en la part superior del quadre es situa la cara d’un home amb expressió de dolor i angúnia que representa la tensió que vivia la població de l’època. El cel sembla ser que s’està enfosquint i que les desgràcies començaran a aparèixer. Les mongetes són un element secundari però molt habitual en els quadres de Dalí i representen l’acte de canibalisme que ell associa amb la violència, la destrucció ja que les mongetes són llegums insípides i melancòliques.\nTot plegat representa el mal que s’estava fent la societat espanyola i les atrocitats i violència que es viuria durant la guerra. És una de les poques obres de Dalí on realitza una crítica.\nLa literatura avantguardista\nCom ja hem dit, el moviment no solament va afectar a la pintura. De fet, van sorgir noves maneres d’expressar-se a través de les lletres, nous estils…\nAmb el moviment van sorgir nous corrents que marcarien cadascú, un model literari a seguir.\nJo en aquest cas m’he fixat en el cubisme i en els seus tipus de poesia. La integració de diferents gèneres artístics va originar els generes literaris dels cal·ligrames (pintura + literatura) i el pictòric del collage (pintura + escultura + literatura). Aquests es caracteritzen pel fragmentarisme, on el poema se sol convertir en una successió d’emocions i per un temari actual, tant d’aspecte positiu com negatiu, és a dir, tot allò que afecti al poeta com ja veiem en la pintura (inconformisme social).\nAquests poemes visuals serien una novetat de l’època, que no serien per ser escoltats sinó per ser llegits i contemplats. Les imatges estan compostes per paraules o frases que ja poden estar desordenades o no, de mides de lletra diferent… En resum, que busquen la imaginació i no segueixen els models dels esquemes del Noucentisme sinó que s’innoven. Aquesta poesia trencaria qualsevol estructura formal, rima, mètrica, estrofa…\nHe escollit dos exemples de poemes de l’ escriptor català, Joan Salvat-Papasseit, que es troben en la seva obra dita El poema de la rosa als llavis :\nEl primer poema visual se’n diu Jaculatòria i el segon se’n diu vaixell. Els dos són part de la representació de l’amor entre una noia aprenenta i el poeta mestre d’amor. En els poemes visuals, l’autor mostra un seguit d’aspectes com: deixar en llibertat totes les seves fantasies; redueix la carn, al sexe; l’amor es redueix a la seva significació més estricta i es mostra aquest entre entre materials vells i nous que inspira a la totalitat; l’existència d’ una barreja entre materials litúrgics i realistes…\nL’autor expressa totes les seves emocions i al mateix temps, deixa anar tota la seva imaginació per mostrar-nos la seva passió per l’amor. Amb la creació d’aquestes poesies, l’ escriptor trenca amb el passat i canvia d’estil, ja que no s’assembla a cap model de poesia anterior. Al mateix temps, expressa un vitalisme que es veu reflectit per exemple, en l’acoloriment de les lletres amb tinta blava i vermella, ja que els poetes anteriors no pensaven en aquest aspecte.


Bitllets i monedes de les antigues pessetes per a salvar vides\nMans Unides ha desenvolupat una campanya nacional de recollida de bitllets i monedes de les antigues pessetes per a finançar alguns dels seus projectes. Tots canviem les pessetes per euros en el seu moment però no era rar trobar-se amb alguna “resta” a casa. El Banc d'Espanya va posar el 31 de desembre de 2020 com a data límit per a recollir pessetes però després va ampliar el termini fins al 15 de juny. La delegació de Mans Unides de Benissa ha participat en aquesta campanya “perquè amb la pandèmia no vam poder fer res, volíem compensar aquesta inactivitat i demostrar que seguim ací”, en paraules de la delegada, María Francisca Bertomeu Sala.\nMans Unides va col·locar urnes en totes les farmàcies de Benissa per a recollir els bitllets i les monedes. I el resultat va ser positiu perquè “es va recollir una bona quantitat que enviem directament a València. Estem satisfets amb la solidaritat de la gent perquè aquests diners salva vides”, afig Bertomeu. “Sabíem que no queden ja moltes pessetes”, afig, “i no és fàcil. Però la intenció era col·laborar en la mesura de les nostres possibilitats”. En la capital del Túria, aquesta campanya va arribar a canviar pessetes i bitllets per un valor de 8.000 euros. Tot el recaptat es remetrà a Madrid per a desenvolupar projectes solidaris per tot el món.\nLa pandèmia sanitària ha obligat a canviar els plans de Mans Unides Benissa. El tradicional sopar solidari no es va poder celebrar i es va substituir per un sorteig aprofitant les compres i regals de la festivitat dels Reis Mags. Els participants van optar a grans regals com una tauleta, una planxa de vapor, un aspirador robot i una Smart TV. La Fundació Avargues, com tots els anys, també col·labora econòmicament i cal sumar també els donatius de particulars. La recaptació d'aquesta iniciativa va ser per a finançar una part d'una clínica mòbil a Timor


Tres algemesinencs participen a la mítica Marmotte – LA VEU D'ALGEMESÍ\nTres algemesinencs participen a la mítica Marmotte\nHome/Esports/Tres algemesinencs participen a la mítica Marmotte\nJoaquín Navarro, Vicent Torres i Javi Castillo en el cim de Alpe d’Huez. LVA\nUn grup de ciclistes d’Algemesí participaren en la «Marmotte Granfondo» que transcorre per alguns dels ports més mítics dels Alps (Glandón, Telegraph, Galibier i Alpe d’Huez).\nQualsevol persona aficionada a l’esport relaciona el mes de juliol amb el Tour de França. I ahir diumenge es celebrà la prova cicloesportiva més mítica que hi ha i possiblement la més dura d’Europa, la Marmotte. Entre els participants hi havia gent de tots els païssos del món, i com no, Algemesí tingué la seua representació en Joaquín Navarro, Vicent Torres i Javi Castillo que prengueren part en la prova ubicada en els Alps françesos.\nRecorregut de la prova.\nA primera hora del matí i després dels primers quilòmetres de la cursa, tingueren que afrontar el Col du Glandon, un port duríssim de 28 km amb rampes de fins el 13% que té un significat molt especials per als aficionats espanyols degut a l’escapada que protagonitzà Perico Delgado l’any 1988 i que acabà per coronar-lo com a campió d’aquell any.\nDesprés d’una perillosa baixada, arribava un dels plats forts del dia. L’ascenció combinada als ports del Telegraph i Galibier. Una pujada brutal per tres motius: la llargaria (35km d’escalada), el desnivell (més de 2000 metres) i l’altitud (es corona a 2700 metres sobre el nivell del mar, on la falta d’oxigen es fa notar). Prova evident de lo dura que és esta ascenció es que la primera volta que es pujà al Tour a principis del segle passat, tan sols tres ciclistes aconseguiren coronar sense ficar el peu en terra. Els algemesinencs ho aconseguiren i pogueren coronar en unes condicions de fred i neu que els ficaren la cosa complicada per a la baixada.\nPer a finalitzar els quedava pujar el port amb més renom del ciclisme arreu del món: l’Alpe d’Huez i les seues famoses 21 curves de ferradura cada una nombrada en honor als guanyadors d’etapa. En les forces que els quedaven, aconseguiren coronar i finalitzar la prova en menys de nou hores amb una sensació d’autentic goig i patiment a part iguals per poder aconseguir finalitzar els 175 quilòmetres del recorregut i els 5000 metres de desnivell acumulat.


Més art a la Vinya dels Artistes\nL’espai de Mas Blanch i Jové de la Pobla de Cérvoles incorporarà una obra de Carlos Pazos || ‘No te prometo nada’ serà un gest cap al món del vi\n© Imatge d'una de les obres de Pazos, 'Cupito..., ¿Y por qué no?'\nLa Vinya dels Artistes que el celler Mas Blanc i Jové ha creat a la Pobla de Cérvoles comptarà el pròxim estiu amb una obra més entre les oliveres i els ceps, de manera que aquesta particular col·lecció estarà formada ja per nou peces (vegeu el desglossament). Portarà per nom No te prometo nada i la firmarà l’artista Carles Santos. Tot i que encara no està acabada i són pocs els detalls que l’autor n’ha revelat, l’obra, que prendrà el testimoni de Dongda, d’Evru, serà de grans dimensions i comportarà un gest cap al món de l’art i del vi. D’aquesta manera, aquesta singular sala d’exposicions disposada entre vinyes podrà disfrutar de l’art de Pazos, un artista que ha exposat en algunes de les millors galeries i museus del món.\nPremi Nacional de les Arts Plàstiques l’any 2004 i Premi Nacional de les Arts Visuals de la Generalitat el 2008, l’obra d’aquest barceloní està marcada per un agut sentit de l’humor i, alhora, per un profund dramatisme. “Atacat d’incredulitat absoluta, l’art és, sobretot, el meu espai de resistència”, explica Pazos.\nL’obra d’aquest autor, que ha exposat en algunes de les millors sales, serà de grans dimensions\nHa tocat diversos camps creatius, entre els quals hi ha la literatura i el cine amb diversos llibres i pel·lícules a l’esquena, i la seua obra combina la poètica de l’objecte amb la ironia i la màscara narcisista i fa del col·leccionisme un dels eixos centrals del seu treball.\nUn museu a l’aire lliure amb vuit grans peces\nLa iniciativa d’aquest museu a l’aire lliure a la Pobla de Cérvoles, inspirada per Josep Guinovart, va començar a prendre forma l’any 2010 amb la instal·lació d’Orgue de camp, de l’artista vinculat a Agramunt, i situada just a l’entrada de l’espai. El van seguir Carles Santos, el 2011, amb La sargantaneta; Esteve Casanoves amb La llum (inclinada) sobre la terra (2012); Cap de bou de Joan Brossa (2013); Susana Solano amb Signatures número 1 (2014); Assumpció Mateu i el seu Emmarcant el somni: diàleg (2015); Esclat, de Frederic Amat, amb una instal·lació de 2.000 estrelles de ceràmica que, clavades a la roca, creen el camp (2016), i Dongda-La gran campana, d’Evru, una obra que emula un gran cap humà amb els ulls tancats, dos orificis respiratoris i una gran boca (2017).


Els 450 escolars de l’escola Manuel Bru demanen als Reis Mags un centre nou « Infobenissa\nEls 450 escolars de l’escola Manuel Bru demanen als Reis Mags un centre nou\n20 de desembre de 2007 No hi ha comentaris\nPel seu interés reproduïm aquesta notícia apareguda al diari LAS PROVINCIAS el 20 de desembre de 2007:\n“Estimats Reis Mags, per al 2008 ens agradaria una nova escola, ens hem portat bé i esperem ser recompensats amb el que més falta ens fa”. Així comencen les cartes que han escrit els 450 alumnes de l’escola pública Manuel Bru de Benissa, els quals confien que els Mags d’Orient facen realitat, per fi, les promeses de les administracions local i autonòmica.\nEls xiquets es van reunir fa uns dies per a acudir a l’estafeta de Correus del poble i agilitar l’arribada de les cartes a Melchor, Gaspar i Baltasar. En les cartes també agraeixen que s’haja reparat la caldera de la calefacció i el pati d’aquest centre que va ser construït fa més de 30 anys.\nNo obstant això, demanen que se’ls faça un centre escolar nou per a poder assistir en condicions a les seues classes diàries.\nMentre arriba el regal de Reis, l’Ajuntament ha habilitat una zona destinada al parc infantil. Uns treballs que han tingut un cost de 8.000 euros i que han consistit en la instal·lació de llosetes de suro, un paviment per a evitar danys majors i esmorteir les possibles caigudes que es poden produir mentre juguen els xiquets.\nLa regidora d’Educació de Benissa, Josefina Ivars, va comentar que l’actuació d’acondicionament de la zona de jocs no s’ha produït segons el previst al principi perquè, va dir, s’han hagut d’eliminar alguns mòduls recreatius perquè la reconstrucció i ampliació del centre preveu que les aules d’Infantil se situaran just en aquesta zona.\nA més, segons va anunciar la regidora aquestes obres de renovació del Manuel Bru podrien començar durant el curs 2008/2009.\nNo obstant això, Josefina Ivars, va explicar que està previst que una vegada concloguen les vacances de Nadal, l’Ajuntament de Benissa es reunisca amb professors i pares d’alumnes amb l’objectiu d’estudiar les diferents possibilitats que existeixen de reallotjar els escolars que actualment assisteixen al Manuel Bru sense que afecte el normal funcionament de les classes lectives, i que, segons Ivars, podrien situar-se en l’antic institut Josep Iborra.\nLes actuacions de modernització de les instal·lacions del Manuel Bru contemplen, entre altres coses, un gimnàs nou o la remodelació del menjador escolar.\nEl passat mes de gener, els xiquets van haver d’acudir a classes amb abrics, bufandes i capells a causa del mal funcionament de la caldera del centre.\nDavant aquesta situació, els pares van exigir el suport de l’Ajuntament de Benissa perquè el Consell complira la seua promesa i construïra el nou centre, que està inclòs en el programa CreaEscola.\nL’Ajuntament es va alinear amb els pares dels alumnes encara que va decidir escometre obres d’urgència en el centre, xifrades en 30.000 euros. A més, el batle va assegurar que la Conselleria d’Educació es va comprometre a agilitar la redacció del projecte de la nova escola.\nAra, els xiquets esperen que els Mags facen realitat el seu somni.\nEls pares dels escolars de Benissa es mobilitzen per a exigir un centre en condicions (6/2/2007)\nL’Ajuntament s’uneix als pares de l’escola per a exigir al Consell un nou centre (19/2/2007)


Lectures d’estiu VII: Señores del Olimpo | Aracne fila i fila\nLectures d’estiu VII: Señores del Olimpo\nSi a Atlàntida Javier Negrete ens presenta un univers contemporani en què les divinitats arriben a interactuar amb els humans i les peripècies dels protagonistes es desenvolupen en un món perfectament reconeixible per al lector actual, a Señores del Olimpo els humans passen a ser meres comparses d’una trama protagonitzada únicament per tota mena de personatges mitològics. Tenia pendent aquesta lectura des que la Sara Pérez ens el va recomanar en un comentari a l’article abans enllaçat sobre l’altra obra del mateix autor que tenim glossada al bloc i, com sempre, l’estiu és un bon moment de perdre’s per la biblioteca i posar-se al dia de les lectures ajornades…\nEn aquesta novel·la, els déus deixen de ser ens superiors que decideixen el futur dels humans, per esdevenir veritables protagonistes de perills, lluites, passions, incerteses… Hi podem trobar de tot: l’omnipotent Zeus perd el seu poder; Hera intenta trair-lo sense miraments; Atena deixa de ser verge a mans d’un Ganimedes que acaba pagant els plats trencats; Ares es mostra irascible i desmesurat, mentre que Afrodita fa ostentació de la seva superficialitat i volubilitat; Hefest, secretament enamorat d’Atena, continua maltractat però té el goig de contemplar la ridiculització de l’amant de la seva adúltera muller; Apol·lo i Hermes es mantenen serens… Tot un ventall de divinitats majors i menors, monstres i herois que van comportar per a aquest professor de secundària el Premi Minotauro l’any 2006.\nEn fi, no cal dir que us recomano la lectura d’aquesta novel·la, en què posareu a prova el vostre coneixement de la mitologia grega, i no us faci mandra, en acabar, llegir l’apèndix que clou el llibre. Com a professora de Grec, vull destacar aquest apartat que denota l’afany didàctic i la rigorositat en el tractament de fonts i versions mítiques d’un col·lega de professió que comença reivindicant que todo lo relacionado con la cultura clásica ha quedado muy disminuido en los planes de enseñanza desde hace años. Completament d’acord amb tu, Javier, i agraïda per aquest apèndix en el qual fas la declaració d’intencions següent:\nPor eso he querido desbrozar en este apéndice lo que hay en esta novela de mitología griega, de adaptación, de invención mía o de influencia de otras mitologías.\nEls nostres alumnes, com els teus de Plasencia, t’ho agrairan!\nThis entry was posted in General, Grec 1r, Grec 2n and tagged Déus olímpics, Foment de la lectura, Lectures, Mites cosmogònics, Mitologia on 17 agost 2012 by Teresa Devesa i Monclús.\n← II Ludus Pollentinus a Alcúdia De vacances: Professores de Clàssiques a Múnic →\n29 thoughts on “Lectures d’estiu VII: Señores del Olimpo”\nTeresa Devesa i Monclús Post author 12 desembre 2017 at 20:10\nEp Guangzhen, ens fas aquí una proposta fantàstica. Crec que pots ser una proposta atraient per a alguns companys. qui s’anima a llegir un llibre d’aquesta saga? Tu mateixa?\nTeresa Devesa i Monclús Post author 12 desembre 2017 at 20:33\nDesprés de la conversa que hem mantingut avui, Paula, quedem que aquest llibre el llegiràs tu. És curiós que els dos llibre de Negrete són els que han tingut més èxit…\nTeresa Devesa i Monclús Post author 12 desembre 2017 at 20:46\nAi Rita, et veig molt convençuda, però precisament són els dos llibres que ja han estat escollits. Pots mirar d’altres llibres del mateix autor o de Matilde Asensi o de Valerio Manfredi. Mira si n’hi ha algun que t’atregui. Són d’un estil semblant. Si no, ja miraré d’aconsellar-ten algun altre.\nEloy Martinez Orozco 22 gener 2018 at 21:17\nAmi personalment no m’agraden molt aquests tipus de llibres, mai no he llegit ningún llibre relacionat amb la mitología grega, però si què es veritat que si que he vist moltes pel·lícules relacionades amb la mitología.\nPaula Gómez 9 abril 2018 at 16:02\nAquest llibre hem semba bastant interesant , apart del seu contingut , el tema del cual tracta el llibre , la seva portada tambe hem crida l’atenció , per la imatge y el seu disseny .


El MoraBanc arrenca la lliga decidit a millorar\nEl MoraBanc Andorra inicia el compte enrere d’una nova temporada amb la il·lusió de millorar els objectius del curs passat\nCOMÚ ANDORRA LA VELLA / TONY LARA\nLa plantilla del MoraBanc Andorra va oferir ahir al comú de la capital els trofeus de la Lliga Catalana.\nActualitzada 18/09/2020 a les 10:01\nLa plantilla del MoraBanc Andorra va realitzar ahir l’habitual media day abans del començament de la Lliga ACB. Els homes d’Ibon Navarro ja tenen el comptador a zero tot esperant diumenge a les cinc de la tarda quan es talli la cinta de l’inici de curs al Poliesportiu davant de l’UCAM Múrcia. Un acte, el de l’exposició de la plantilla davant dels mitjans de comunicació, que enguany ha estat diferent i adaptat a la nova normalitat. Es va celebrar a la sala del Consell del Comú d’Andorra la Vella, amb la presència de la cònsol major de la capital, Conxita Marsol, i els 14 jugadors del MoraBanc Andorra, que han aprofitat per oferir els trofeus aconseguits amb motiu de la Lliga Catalana.\nLa plantilla tricolor va coincidir de manera aclaparadora que hi ha un grup “amb molta química” per afrontar aquesta temporada i que el principal objectiu és “intentar millorar tot el que es va aconseguir l’any passat”. Va ser el cas, per exemple, de Nacho Llovet, que va subratllar que “volem seguir amb l’ambició que demostra aquest equip i amb les ganes d’assolir els objectius”. La temporada, malauradament, començarà amb fortes restriccions i sense l’escalf de l’aficionat. El president de l’ACB, Antonio Martín, va assenyalar ahir a l’espai Noticias #Vamos que estan treballant en la possibilitat que torni el públic als pavellons. Tot i aquesta bona nova, el que és evident és que, almenys en el debut contra l’UCAM Múrcia, l’aficionat no serà present a la bombonera: “Trobarem a faltar el nostre públic perquè som més forts a casa gràcies a ells. Tot i això, ens hem de centrar a fer la feina el millor possible i que la falta de l’aficionat no sigui una excusa”, va indicar un dels capitans, Guille Colom. A més, el base va afegir que “ja vam fer una gran fase final a València sense públic”. La Lliga Endesa augmenta, any rere any, el seu nivell i aquest no és una excepció. David Jelinek, que no podrà participar amb l’equip per lesió les primeres setmanes, va ser força sincer quan va exposar que “hem demostrat que som capaços de guanyar qualsevol si estem bé i de perdre davant d’equips, a priori més fàcils, si no estem amb els cinc sentits posats”. Un dels nouvinguts, l’islandès Haukur Palsson, espera “lluitar des del principi, a cada partit, Hi ha una bona química i un gran grup”. Per a Clevin Hannah, ja se sap que el campionat és força dur però que “amb la bona química que té l’equip podem fer grans coses”. En termes semblants es va expressar Bandja Sy, que va sostenir que “no serà fàcil però hem d’intentar millorar el que vam aconseguir la temporada passada”. Sergi Garcia va comentar que “estic molt a gust i m’he adaptat molt ràpidament per ajudar a aconseguir els objectius”, i Oriol Paulí ho va completar assenyalant que “els companys i el club ens ajuden molt. No podríem estar en un lloc millor per créixer”.\nDiagne no té pressa\nMoussa Diagne, com a jugador franquícia, va ser un dels que va tenir més focus. Encara en procés de recuperació, el senegalès va indicar que “no hi ha data de retorn i tampoc hem de tenir cap pressa. Confio en els meus companys i faran una gran feina”. “Cada dia em trobo millor i tinc moltes ganes de tornar, però és millor no posar-se cap termini”, va insistir el pivot senegalès.\nSom'hi MoraBanc . .força Andorra


Santa Maria de Palautordera busca estratègies de futur per als deu propers anys\nEsteu veient:Inici»Política»Santa Maria de Palautordera busca estratègies de futur per als deu propers anys\nL’Ajuntament de Santa Maria de Palautordera, des de la Regidoria de Promoció Econòmica, Comerç i Turisme, posa en marxa l’elaboració del Pla Estratègic de Desenvolupament Local i Ocupacional. “Palautordera és futur, 2013-2023” serà el primer Pla Estratègic del municipi i es presenta a la ciutadania, a les entitats i a les empreses del territori amb la pretensió directe de generar sinèrgies i la màxima participació.\nL’objectiu del pla és dibuixar amb garanties el camí cap al desenvolupament econòmic i ocupacional del poble i, per això, s’ha estructurat en tres àrees temàtiques que sustentaran el debat: Territori, economia i persones.\nA més d’aquestes àrees, que amb els seus corresponents eixos d’actuació conformen els pilars del Pla, es realitzarà una diagnosi socioeconòmica de la vila, que farà una radiografia actual i servirà d’anàlisi i consulta per als debats, “volem que sigui una eina de treball que serveixi per dibuixar el Palau dels propers deu anys i no pas perquè quedi endreçat dintre d’un calaix”, afirma l’alcalde de Santa Maria de Palautordera, Jordi Xena.\nPer aquest motiu, des del passat mes de setembre polítics i tècnics municipals, juntament amb l’empresa Tremun consulting, ja estan treballant en els eixos del debat i també s’ha mantingut una primera reunió introductòria amb una representació de les entitats i les empreses del municipi, pel vincle que tenen amb el poble perquè hi aportin opinions per al disseny del Pla. En les properes setmanes també es convidarà la ciutadania a participar-hi perquè es vol que sigui un projecte compartit i col·lectiu de tothom i per tothom.


Octubre de 2013 – Revista digital\nEl TIL al nostre centre\nEl diari Ara Balears ens va visitar per donar a conèixer a la societat com marxa això del TIL. Tancats entre les quatre parets d’un centre a vegades la gent de fora no sap què succeeix dins les aules, per això és d’aplaudir una iniciativa com aquesta. Aquí us deix l’experiència de com es viu…\nBerenar de 1r d’ESO B\nHola! Aquesta setmana hem fet una activitat de convivència! Un berenar en què tothom ha duit coses molt bones! També vàrem fer una gimcana per treballar la cohesió de grup. La veritat és que pens: Va anar bastant bé!!! Aquí teniu les fotos:\nSerenates i bunyols\nCada any a l’IES es celebra el dia de les verges. Tots col·laboram en la celebració d’aquesta festa,ja sigui venent clavells, fent bunyols o comprant-los. El dia de les verges és una tradició mallorquina. Un dia en el qual els joves canten serenates a les dones i els regalen clavells. Elles els reben a les…\nEls alumnes de 3r i 4t d’ESO ens mostren alguns dels seus treballs realitzats a les classes de Plàstica. Els de 3r s’exhibeixen amb la seva pràctica d’impressionisme i els de 4t amb l’Art-Pop. Aquí els teniu per qui l’hi interessi: – Treballs de 3r d’ESO: http://www.elracodelartiesportocristo.blogspot.com.es/2013/10/impressionisme-3r-deso.html – Treballs de 4t d’ESO: http://elracodelartiesportocristo.blogspot.com.es/2013/10/pop-art-4t-deso.html?spref=fb\nVídeo-muntatge sobre la Festa de les Verges\nEl professor d’Educació Física, Rafel Servera, ens ha preparat un vídeo-resum de la passada Festa de les Verges que els alumnes de 4t d’ESO ens prepararen el temps dels esplais. Com sempre, les imatges vénen acompanyades per una selecció musical feta pel mateix Rafel: https://drive.google.com/file/d/0B6UzLax-IUp0Um94TWw3NUdYdDg/edit?usp=sharing\nAquí teniu la selecció d’imatges que na Joana Maria Melis, encarregada d’Audiovisuals, ens ha fet arribar de l’esperada Festa de les Verges. Es van repartir centenars de clavells i bunyols, i, pel que sembla a les fotografies, les al·lotes quedaren ben contentes i els al·lots ben rodons. Properament els alumnes de Taller de Premsa també…\nEs dóna per suspesa la vaga de docents\nLa vaga de docents de tres setmanes de duració ha estat suspesa a l’espera de les negociacions amb la Conselleria d’Educació. Mentrestant us deixam algunes imatges d’aquests dies aportades per Joana Maria Melis, encarregada de la secció d’Audiovisuals de l’IES Porto Cristo:


La lliga no dona cap treva | Román Martínez | barcelona | Espanyol | L'Esportiu de Catalunya\nLa lliga no dona cap treva La lliga no dona cap treva La lliga no dona cap treva La lliga no dona cap treva + La lliga no dona cap treva E-mail\nLa lliga no dona cap treva ..\nLa lliga no dona cap treva La lliga no dona cap treva La lliga no dona cap treva La lliga no dona cap treva La lliga no dona cap treva E-mail\nLa lluita per la supervivència a primera serà més aferrissada del que es pensava unes setmanes enrere. La victòria del Celta contra el Leganés i l’empat del Mallorca al Villamarín augmenten la puntuació final per assolir la permanència. Aquesta situació té una clara conseqüència: si els de sota continuen sumant més equips s’afegiran a la festa. Aquest és el propòsit de l’Espanyol al José Zorrilla. Els resultats de la jornada obliguen l’Espanyol a sumar els tres punts a Valladolid. Els estímuls són diversos: primer, mantenir la distància respecte a la salvació a només dos punts –ara la marca el Celta amb 24 gràcies al seu triomf d’ahir per la mínima–. Un triomf també serviria per abandonar la cua de la classificació i atrapar el Mallorca. El regal final és afegir un altre convidat a la lluita per la salvació: el Valladolid. Els de Sergio González estan ara a set punts de distància, de manera que una victòria els dispararia en la classificació i farien un pas de gegant en el seu objectiu de continuar a primera. La derrota, en canvi, els situaria de ple en la zona de les brases de la lliga. Partit de caixa o faixa. “Necessitem fer un partit molt bo com a Sevilla per guanyar el Valladolid”, avisava Abelardo.\nDe nou, sense RDT\nEl tècnic de l’Espanyol no es refia del conjunt castellà. “Des que vaig arribar no he tingut cap partit que no sigui important. A Valladolid, si guanyem, ens posarem a quatre punts d’ells i entraran en la lluita. Ells, si guanyen, no asseguren la permanència, però farien un pas important. És un partit a vida o mort, molt igualat. Un petit detall pot canviar el resultat”, argumentava el tècnic, que lamentava no poder comptar amb Raúl de Tomás, de nou baixa per un problema als adductors. “No té bones sensacions. Ha tingut una lesió a l’adductor, en una zona important. No volem arriscar i estar sense ell un o dos mesos. Demà és massa aviat.”\nUn dels interrogants és com afectarà la dolorosa derrota contra el Wolverhampton. Abelardo té clar que ha d’evitar el factor contagi a la lliga. “Tres dies després ho hem d’oblidar i en això consisteix la meva feina: encarregar-me que ho oblidin.” I per fer-ho, l’asturià tornarà a apostar per la seva primera unitat, els titulars de la lliga contra un Valladolid rocós i impermeable. “Sergio ha treballat molt bé el seu equip aquests dos últims anys. Juguen amb un marcat 4-4-2 amb bandes molt ràpides on poden jugar Óscar Plano i Toni Villa, i dos puntes com Ünal i Sergi Guardiola.” El Valladolid passa per un moment delicat i no acaba de mostrar la fiabilitat de l’inici de curs. “En la lliga, les estadístiques no saps com mirar-les. Per al Valladolid o l’Espanyol no és fàcil guanyar en la lliga. He vist els partits del Valladolid i és un equip molt sòlid. Només han perdut vuit partits. Hem de guanyar com sigui i hem de competir en la línia que ho hem fet. Hem d’estar concentrats en defensa i, a partir d’aquí, podem guanyar”, incidia Abelardo, que mantenia encesa la flama de l’optimisme. “Depenem de nosaltres. Si guanyem els nostres partits ens salvarem i és evident que miro els altres partits”, va confessar abans de rematar: “Soc optimista amb la salvació, en cas contrari no hauria vingut i m’hauria quedat a casa a Gijón. Tenim un bon bagatge però necessitem una puntuació d’Europa League per salvar-nos. Ara hem fet vuit de quinze punts. Estaríem entre els vuit o deu primers.”\nPer la seva banda, Sergio González afronta un duel amb forta càrrega sentimental, però només té al cap els tres punts. “Soc de l’Espanyol, però diumenge vull guanyar. Després, que els vagi el millor possible; tant de bo ens salvem tots dos” i té clar el que representa un triomf avui del seu equip. “Si guanyem, seria un punt d’inflexió important, veuríem la lliga d’una altra manera i els nois agafarien oxigen per al que queda de temporada”, va dir el tècnic.\nHem de guanyar com sigui i hem de competir en la línia que ho hem fet en els últims partits\nSoc de l’Espanyol però vull guanyar; després, que els vagi bé i que ens salvem tots dos\nL'Esportiu. Nacional 23-02-2020, Pàgina 5


L’Onan feia 2 anys que venia patint atacs de dolor i limitació del moviment cada 6 mesos, a causa d’una hèrnia diagnosticada pel seu veterinari. El dolor era tan fort que es quedava encongit i cridant, sent impossible tocar-lo.\nEls seus responsables es sentien impotents, volien que estigués bé per sobre de tot, però cada vegada els episodis eren més seguits en el temps, fins que en l’últim se’ls va proposar d’eutanasiar-lo..\nA la primera sessió per desbloquejar Qi i Xue i tonificar la seva esfera de Ronyó i eliminar Humitat i Calor, l’Onan es mostrava molt apàtic a causa del dolor que patia.\nA partir de la segona sessió, l’Onan va fer un canvi espectacular, tornava a ser el de sempre! Amb ganes de sortir al carrer, passejar, córrer … i així fins a dia d’avui, quan l’Onan, als seus 11 anys, està gaudint d’una vellesa envejable al costat dels seus responsables!


Com treballem | Neurocentre – Anna Cortada\nUna primera valoració exhaustiva és clau per conèixer les necessitats i prioritats de la persona i poder elaborar així una intervenció eficaç i personalitzada. Després, el seguiment continu i l'avaluació de resultats, ens ajudarà a perfilar el tractament.\nPer tal de poder planificar una intervenció adequada, ens cal detectar les necessitats, prioritats i expectatives de la persona. És essencial per a nosaltres la informació que ens facilita tant el pacient com l’entorn familiar. Això ens ajuda a partir d’una visió àmplia de la situació.\nLa valoració la fem mitjançant una entrevista amb la qual recollim dades personals, de diagnòstic, d’habilitats, capacitats i limitacions, d’estat anímic, d’hàbits i ús de productes de suport i també de funcionalitat de l’habitatge. Aquesta valoració ens determina el tractament integral més adequat per a cada pacient.\nA Neurocentre oferim una intervenció específica en funció de les necessitats de cadascú.\nUn pacient adult amb lesió neurològica pot necessitar rehabilitació motora a través de la Fisioteràpia Neurològica d’Adults, millora de la mobilitat i reducció del dolor gràcies a l’Osteopatia Estructural, restabliment del funcionament respiratori mitjançant l’Osteopatia Mètode Poyet), o bé poder guanyar autonomia a la vida diària amb la Teràpia Ocupacional.\nSi, a causa de la lesió, el pacient requereix intervenció en Neuropsicologia o Logopèdia, a Neurocentre també oferim aquests serveis de forma externa.\nSessió a sessió, l’equip de Neurocentre anem valorant l’evolució de cada persona i analitzant periòdicament si s’ajusta als objectius per poder incloure, si s’escau, les modificacions pertinents.\nTambé una alteració de la situació d’inici comporta una valoració i un replantejament, si cal, del tractament, que es fa conjuntament amb el pacient i l’entorn familiar.\npg. Federico García Lorca 2, baixos\n17840 Sarrià de Ter (Girona)\nPàgina realitzada amb WordPress | per A Priori Disseny i Innovació


MOTEL 6 SUFFOLK VA Suffolk (VA) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 14 allotjaments a Suffolk (VA).\n2864 Pruden Blvd., Suffolk (VA), Suffolk (VA), Estats Units, 23434-7231 - Veure al mapa\nTé alguna pregunta per a MOTEL 6 SUFFOLK VA?\nMés informació sobre MOTEL 6 SUFFOLK VA\nDissenyat tant per oci com per negoci, MOTEL 6 SUFFOLK VA està situat idealment a Suffolk (VA); una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Suffolk Farmers' Market, Riddick's Folly House Museum, Suffolk Art Gallery.\nMOTEL 6 SUFFOLK VA ofereix un servei impecable i compleix amb totes les exigències dels més experimentats viatgers. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. MOTEL 6 SUFFOLK VA és un lloc ideal d'estada pels viatgers que busquin encant, comfort i facilitat a Suffolk (VA).\nAllotjaments a Suffolk (VA)


Nou govern municipal a Gavà | ESPAIS 08850\nNou govern municipal a Gavà\nRaquel Sànchez, alcaldessa de Gavà, va presentar el 16 de juny el renovat govern municipal que ha articulat en quatre àmbits de gestió: Benestar i Acció Social, Ciutat i Territori, Nova Governança i Economia i Comerç Civisme i Promoció de la Ciutat.\nL’Àmbit de Benestar i Acció Social està presidit per Miquel Àngel Díaz, primer tinent d’alcalde, i porta a terme l’impuls, la coordinació i la gestió de les polítiques de servei a les persones i del seu benestar. En depenen tres Regidories: Cultura, Esports i Mediació, a càrrec de German Barrena; Joventut, Cooperació i Cultura de la Pau, amb Èric Plaza; i Igualtat, amb Gemma Badia al capdavant.\nL’Àmbit de Ciutat i Territori inclou aquelles qüestions que tenen a veure amb urbanisme, seguretat, mobilitat, medi ambient, neteja i manteniment de Gavà. La tinenta d’alcalde Rosa Fernández presideix aquest àmbit que incorpora la Regidoria delegada de Barris i Activitats, a càrrec de Gemma Badia.\nL’Àmbit de Nova Governança i Ciutadania, presidit pel tinent d’alcalde Jordi Tort, gestiona les qüestions relacionades amb l’economia i la gestió municipal; la gestió interna de l’Ajuntament i també la participació ciutadana, transparència i participació. Dins d’aquest àmbit s’han designat dos regidors delegats: Jordi Jiménez, a càrrec de Gestió Interna i Recursos Humans; i Èric Plaza, de Govern Obert i Participació.\nPer últim conforma aquests nou govern l’àmbit de Comerç, Civisme i Promoció de la Ciutat, presidit pel tinent d’alcalde, Ramon Castellano; i amb Antoni Rafanell com a regidor delegat de Civisme.\nCategoría : Gavà, PSC\nEtiquetas : ajuntament de gavà, alcaldesa, Gavà, psc, raquel sanchez, socialistas\nSuport als treballadors i les treballadores de Inovyn-Solvay →


Ruta dels Encantats\nEncantats, la travessia del Parc Nacional!\n“No es coneixen els Pirineus quan no es coneixen els Encantats.” Henri Brulle, pirineista francès.\nEs compliran ara 130 anys des que el 1880 el francès Maurice Gourdon comencés l'exploració d'aquestes fantàstiques muntanyes, que van portar el pirineista Henri Brulle a dir que qui no les coneixia, no coneixia el Pirineu. Amb els seus amics i guies de Luchon, van creuar la Val d’Aran, fent nit a la Pensió Rosta de Salardú, per remuntar la Val de Ruda i travessar el Port de Ratera, de 2.543 m, fins a arribar a les muntanyes encantades.\nAquesta ruta a peu proposa recórrer el Parc Nacional a través de la Val d’Aran, el Pallars Sobirà i l'Alta Ribagorça pels camins històrics que travessen les zones de més bellesa del parc. La Val de Ruda, perfecta cubeta glacial amb el circ lacustre de Saboredo. L'estany de Sant Maurici, amb els Encantats presidint tot l'entorn. El Portarró d'Espot, de 2.425 m, autèntic cor del parc, transitat per pallaresos, ribagorçans i aranesos des de fa segles. Aigüestortes, amb els estanys Llong i Llebreta a la vall de Sant Nicolau. El Port de Gelada, de 2.069 m, pas natural de l'històric camí entre Erill-la-Vall i Senet. La vall de Barravés, culminada pel Port de Vielha.\nValls, colls, pobles i camins històrics en un itinerari circular de 5 etapes que comença i acaba a Vielha, amb 90 km de recorregut i 8.060 m de desnivell acumulat. La ruta segueix alguns senders que han estat recuperats i senyalitzats dins del programa Camins Vius, una iniciativa de Depana i el Parc Nacional.\nL'allotjament es fa en hotels als pobles finals d'etapa, la qual cosa permet conèixer millor la cultura, el patrimoni i la gastronomia d'aquestes valls. El forfet de serveis de la ruta inclou el transport d'equipatge d'un allotjament a l'altre, sistema molt utilitzat per altres rutes similars d'Europa (Hiking without luggage) i que permet sens dubte un major gaudi de tot el recorregut.\nLes dates en què es pot fer la ruta van de juny a octubre. Aquesta ruta l'organitza l'empresa d'activitats de muntanya Camins, que és una de les pioneres de l'Estat espanyol en el denominat turisme actiu.\nUna mica de llegenda\nLa llegenda dels Encantats és un conte fantàstic dels antics habitants d'Espot que van tractar d'explicar el nom d'aquelles muntanyes. Conten que el mes de setembre se celebrava a l'ermita de Sant Maurici un aplec al qual acudien cada any els habitants d'Espot. Però aquell any dos caçadors, de nom Cristòfol i Esteve, no van acudir a la cita, sinó que van pujar muntanya amunt per poder caçar, fins a assolir el cim. Després, al cap d'unes bromes i un tro eixordador, la muntanya va aparèixer dividida en dos pics i els caçadors van quedar petrificats com a càstig a la seva gosadia.\nTemps estimat: 32 h\nDesnivell positiu: 4.534 m\nDesnivell negatiu: 4.534 m\nDesnivell total acumulat: 9.068 m\nInformació i reserves: camins@camins.net - www.andandosinequipaje.com


Els familiars viuen entre la resignació i l’enuig perquè no es flexibilitza el règim de visites\nA Martorell les visites són des del carrer i els familiars veuen els residents a través d’una reixa. Francesc Melcion\nMartorellVisites pandèmiques. “Apunta’ns, que vindrem dimecres i divendres”, criden els germans Ascaso Amills a l’auxiliar que s’emporta la mare cap a l’interior de la residència. Maria Amills farà 101 anys i va ser la primera vacunada de la residència Sant Joan de Déu de Martorell, on el 99% dels usuaris i el 87% dels treballadors ja estan immunitzats però, tot i això, no han relaxat cap de les mesures anticovid: espais sectoritzats, bombolles de convivència estables i visites de familiars a través de la reixa perimetral de l’enorme recinte. Si bé l’efecte de les vacunes ja s’ha notat amb la reducció del nombre de brots i que la setmana vinent totes les residències tindran la segona dosi, el departament de Salut no preveu pautes més laxes, com demanen algunes de les famílies, per l’elevada transmissió comunitària. Sí que està fent arribar kits de tests d’antígens per a les visites -restringides i setmanals- però són “insuficients”, diu Vicente Botella, president d’Upimir, la patronal de petites i mitjanes residències. Insuficients en quantitat i també per “assegurar que una persona està protegida”, alerta Salvador Macip, investigador de la Universitat de Leicester i la UOC. El científic sosté que es poden “relaxar una mica” les mesures, amb distància, higiene i mascaretes, però que cal tenir en compte que el virus circula “en les dues direccions i una persona vacunada pot contagiar” una visita i generar un brot a fora. La immunitat total no està 100% garantida.\nA la residència de Martorell han preferit, amb el consens familiar, que les visites no hi entrin. “Venim d’una guerra sense armes ni escuts i ara estem en una calma tensa”, reflexiona el director, Jonatan Triviño, que admet que la inevitable “esperança” per les vacunes conviu amb “el respecte” per les incògnites científiques de l’efectivitat.\nEn aquesta residència van morir una quarantena d’usuaris, la majoria durant la primera onada, i en les dues següents s’han mantingut molts mesos lliures de coronavirus. L’últim positiu, explica la direcció, va ser al novembre. Miguel Ángel Arteaga explica que segurament pels “dies durs” no va dubtar en vacunar el seu pare, nonagenari, però reconeix que li pesa “si ell viurà fins que tothom estigui immunitzat”. Com ell, Teresa Lozano està més que resignada a no abraçar la seva mare Teodora, de 99 anys. “Que surti ja el protocol!”, diu emocionada. És també “l’esperança” dels germans Ascaso, que pateixen perquè la mare és “d’abraçades i petons” però tenen clar que “per al bé d’ells” són millors les visites des del carrer.\nSegones les dades de Salut, set de cada deu residents ja han rebut la segona dosi de la vacuna i el 90% la primera\nAquest règim de visites tan dur és la gran batalla entre familiars organitzats en entitats nascudes del dolor pandèmic, els centres i Salut. María José Carcelén, presidenta de la Coordinadora 5+1, verbalitza el malestar perquè, diu, els més grans “han assumit el risc” de ser els primers a vacunar-se però sense beneficis. Joan Antoni Jerónimo accepta les restriccions però qüestiona “de què serveix la vacuna si no els deixen sortir”.\nTeresa somriu mirant la seva mare a través de la reixa Francesc Melcion\nTambé espera ordres Anton López Bastida, director de la residència pública La Mercè de Tarragona, amb el 90% dels residents ja immunitzats i que només ha registrat un positiu, el d’un resident que estava en aïllament quan hi acabava d’ingressar. “La vacuna tranquil·litza des del punt de vista sanitari”, afirma el responsable, que valora “la col·laboració de les famílies”. Tant ell com el seu col·lega Triviño coincideixen a dir que per minimitzar la “revolta familiar” és vital “la transparència i la informació” perquè puguin acceptar les restriccions del contacte físic.\n“Els familiars han patit molt i entenc les seves presses, però cal prudència”, diu López. Conscient de les crítiques, Triviño admet que les residències fan el paper de “poli dolent” però assegura que, al seu centre, la majoria de famílies han entès que “la rigorositat dona resultats positius” i això ha fet que s’hagin guanyat la seva “confiança”.\nUna resident, acompanyada per una auxiliar, s'acomiada d'una familiar amb un petó a l'aire Francesc Melcion\nA Màrius Garcia, de 89 anys, la pandèmia l’ha tornat a posar davant els micròfons, després d’anys d’haver-ho fet a Ràdio Martorell. Cada divendres condueix La veu de la residència, on entrevista el personal del centre, repassa l’actualitat i dona “notícies de la residència”. Explica que el que més troba a faltar són les sortides amb la filla o anar a fer un volt, fent gala de la “resiliència” i “capacitat d’adaptació” de la seva generació, com assenyala María José Moreno, responsable higienicosanitària. “Ho visc amb resignació, fe, voluntat i amb ganes de treure’m això”, diu assenyalant-se la mascareta. Amb Mònica Salgado, educadora social, comenten el Carnestoltes, que celebraran en la intimitat de cada bombolla. “El més important és que el farem”, diu.\n3,5% de positivitat\nLa transmissió del covid s'ha frenat a les residències i només el 3,5% de les PCR són positives, la meitat que a l'exterior\nLa gran preocupació de les famílies és la factura psicològica del confinament. Luis Fernández Bengoa, del grup de treball de psicologia de l’envelliment del Col·legi de Psicologia (COPC) i psicòleg en una residència de Badalona, constata el gran deteriorament de l’estat d’ànim i de la capacitat cognitiva a causa de l’aïllament, però diu que els efectes també es noten en el “sentiment de culpabilitat” de les famílies. Amb tot, creu que la pandèmia farà avançar cap a un “model més humà”.\ncoronavirus Covid-19 gent gran residències vacunació


Que es posin la Constitución on els hi càpiga\nEnviat per @marcsic el Ds, 13/09/2008 - 14:39\nEs confirma, amb la decisió del Tribunal Constitucional (que és com un club privat dels senyors del PSOE i del PP, que en aquestes coses de la España indivisible e indisoluble s'entenen la mar de bé) de considerar il·legal la consulta d' Ibarretxe, que no hi ha un "cami constitucional" possible cap a l'autodeterminació. Bé, de fet, sí que hi és. Cal que la consulta la promogui el govern de l' Estat i que aquesta vagi adreçada a tots els espanyols. Aquest és el blindatge que assegura a la pràctica que una eventual majoria sobiranista a Euskadi o Catalunya sigui estèril "de facto".\nEstem davant d'un cas (suposo que d'interès acadèmic) on la llei no està al servei de les persones sinó aquestes les que són sotmeses a una llei. Una llei, recordem, que molts no hem votat (tots els nascuts més enllà del 1960), que ens imposa un cap d'estat (expressament en minúscules) que no només no hem escollit, sinó que fou designat a dit pel dictador, que ens recorda que hi ha una cosa que se'n diu Ejército que és garant de la unitat de España ("patria indivisible e indisoluble de todos los españoles"), i que no reconeix un dret fonamental com és el dels pobles a decidir com es volen organitzar.\nA tot això li podem afegir que el nostre és un casament de conveniència (entre Catalunya i Espanya). La conveniència és bàsicament per Espanya, és clar. Que d'aquesta manera té assegurada una font de recursos que se'n van i no tornen. "Solidaridad interterritorial", en diuen. I alerta, no rondinis, perquè llavors et diuen que ets insolidari amb els que menys tenen. I si insinuem que ens volem "divorciar", ens diuen que no és possible. En aquest cas, el matrimoni és per a tota la vida.\nAixò grinyola per tots costats. I quan una cosa grinyola, tard o d'hora s'acaba trencant. Tan de bo, la ruptura es produeixi ben aviat.


A vegades em pregunto perquè aquests dolços de temporada, de dies, concrets, no es fan la resta de l'any: coques de Sant Joan, Tortell de Reis, Panellets, sembla que esperin la seva data, el seu dia, per sortir, per estar al seu punt just, que venen de gust !\nAixí, impacient, per fer panellets. Aquest any he fet la recepta de sempre, però en més quantitat i he fet els clàssics, els de pinyons, els que venen més de gust !!!!!\nL'únic incovenient és el preu del pinyo nacional ! En compte amb els pinyons de fora, simplement perquè no són tan bons. Podeu doncs fer meitat pinyó i meitat ametlla, que són també molt bons\nAquí teniu les quantitats per uns 65 panellets,...... i algun per la cuinera ;-) . I us porto uns trucs per que us enganxin bé els pinyons, .... i per coure castanyes i moniatos de manera pim, pam al microones.\n375gr. d' ametlla marcona mòlta\n1cullaredeta de sucre de vainilla\n550 gr. de pinyons del país + 4-5 ous per decorar\nPrimer barrejar el rovell i el sucre i després incorporà la patata. Finalment incorpora l'ametlla i el sucre de vainilla.\nDeixeu-ho reposar 24 hores a la nevera\nFeu les boles. Jo, perquè siguin iguals, les he pesat un 12 gr.\nEscalfeu el forn de dalt a 200 graus\nPer fer els de pinyons, agafeu un bol i poseu els pinyons amb dos rovells d'ou. En un altre bol poseu la clara d'ou. TRUC: un cop passat per la clara els disposeu en un plat i deixeu que s'assequi uns minuts !!!. Ja veureu que bé s'enganxen després !!!\nPasseu les boles per la clara i després pel bol de rovell i pinyons, s'enganxen sols. Poseu-los a una safata al forn (amb una làmina de silicona si teniu).\nCoure els panellets de pinyons durant 5-10 m.\nPels de la forma de bolet, feu les boles i amb una ampolla de cava mullada amb aigua calenta feu la forma. Cada vegada que feu un panellet, torneu l'ampolla a l'aigua calenta. Pinteu la part de sobre amb xocolata desfeta al microones (durant uns 30 segons ).\nPoseu-los a una safata al forn (amb una làmina de silicona si teniu) i els coeu 5-10 m.\nPels de cirera, poseu una cirera sobre la bola i coure de 5 a 10 m al forn\nSi voleu fer trufes i cocos, la recepta aquí\nPer coure moniatos al microones.\nRentar els moniatos amb un raspellet, embolicar-los un a un en paper film i disposar al plat del microones. Més o menys coure durant 12 m. Treure del microones i deixar reposar, embolicats encara.\nPer coure castanyes\nRentar les castanyes, fer un tall a cadascuna, disposar en un plat o recipient pla, apte pel microones. Esquitxar-les lleugerament amb aigua. Després tapar, amb una tapa de plàstic, tipus microones, o amb paper film, però deixant alguns foradets. Coure durant uns 2-3 minuts i deixar tapadetes 5 minuts més.\nCada microones és un món i cal fer proves per tenir els temps estudiats !!!\nPer que s'enganxin els pinyons als panellets.\nPassar les boles per clara d'ou.\nDeixar-les assecar uns minuts a un plat\nPassar les boles per un recipient on hi hagi els pinyons barrejats amb rovell d'ous\nJo he maridat aquests postres amb un moscatell de la zona de Campo de Borja, amb 90 dies de barrica, comprat en una sortida de cap de setmana !\nFeliç Castanyowen !!!\nFaré proves amb això de coure castanyes al microones! Uns panellets preciosos!\ndiumenge, 03 de novembre, 2013\ncastanyes al microones???? no ho hauria dit mai!\nde totes maneres, jo les faig en una castanyera, una paella plena de forats, perquè quan les feia al forn m'explotaven, tot i haver fet talls


El Tast de la Mitja 2013 – El Tast de la Mitja\nEl Tast de la Mitja 2013\nEl Tast de la Mitja 2013 ha sigut un èxit, un altra edició més. En aquesta ocasió amb més de 2.400 atletes, uns 800 més que en l’edició del 2012. A la meta van entrar corredora fins al cap de 2 hores.\nRoger Roca, campió d’Espanya de marató l’any 2005 i campió del món de duatló a l’any 2011, ha sigut el clar vencedor amb un temps de 30 minuts i 47 segons.\nAbdelfatah Lamkarchel, del Club Atlètic Granollers, ha aconseguit la segona posició amb un temps de 31 minuts i 38 segons.\nEl tercer classificar ha sigut Jordi Comas i el seguia Omar Es i Joan Oriach.\nLa primera dona ha sigut Anna Riera, del Club Atlètic Canovelles, amb un temps de 38 minuts i 47 segons i l’ha seguit Susana Sánchez Susana Sánchez, Loida Reyes, del CE Montornès, Nídia Borget, del CA Granollers i la seva companya de club Maria Gil.


Formularis | Taigua - Aigua Municipal de Terrassa\nDades de la persona sol·licitada\nDNI (adjuntar còpia)\nDades de la persona o entitat responsable del tractament\nRaó Social / Nom i cognoms, càrrec\nAssumpte: Sol·licitud d’accés a dades personals\nDe conformitat amb el previst en l’articulo 15 del Reglament General de protecció de dades (UE) 2016/679.\nQue m’indiquin si les meves dades personals estan sent objecte de tractament.\nQue m’indiquin, de forma clara i intel·ligible, i em facilitin una còpia de la informació gratuïta, en format electrònic/paper/accés remot, informació sobre les meves dades personals relatives a:\nLes categories de dades personals que es tracti.\nLes transferències internacionals de dades realitzades o que es realitzaran a tercers o a organitzacions internacionals i, si escau, les corresponents garanties adequades.\nEl termini de conservació de les dades personals o, de no ser possible, els criteris utilitzats per determinar el termini.\nL’existència del dret a sol·licitar del responsable la rectificació o supressió de dades personals o la limitació del tractament de dades personals de l’interessat, o a oposar-se a aquest tractament.\nEl dret a presentar una reclamació davant l’Autoritat Catalana de Protecció de Dades.\nL’existència de decisions automatitzades, inclosa l’elaboració de perfils, i, almenys en tals casos, informació sobre la lògica aplicada, així com la importància i les conseqüències previstes d’aquest tractament per a l’interessat.\nQue la present sol·licitud ha de ser resolta i notificada en el termini d’un mes des de la seva recepció, pel qual sol·licito que se’m comuniqui la informació sol·licitada o bé els motius pels quals l’accés no es considera procedent.\nQue en cas de no ser atesa aquesta sol·licitud, podré interposar l’oportuna reclamació davant l’APDCAT.\n(Signatura de la persona sol·licitant)\nFormulari de Sol·licitud del Dret de Rectificació\nDNI (s’ha d’adjuntar una fotocòpia)\nAssumpte: Sol·licitud de rectificació de dades personals\nDe conformitat amb el previst en els articles 16 i 19 del Reglament general de protecció de dades (UE) 2016/679\nQue es modifiquin les dades inexactes / es completin les dades incompletes d’acord amb les finalitats del tractament, referits a la meva persona que siguin objecte de tractament, relacionats a continuació i la documentació acreditativa del qual adjunt:\nDada incorrecta / incompleta:\nDada correcta / completa:\nDocument que acredita que la dada és incorrecta:\nQue es comuniqui qualsevol rectificació efectuada conformement a l’article 16, a cadascun dels destinataris als quals s’hagin comunicat les dades personals, tret que sigui impossible o exigeixi un esforç desproporcionat.\nQue la present sol·licitud ha de resoldre’s i notificar-se en el termini d’un mes des de la seva recepció, per la qual cosa sol·licito se’m comuniqui la informació sol·licitada o bé els motius pels quals l’accés no es considera procedent.\nQue en cas de no ser atesa aquesta sol·licitud, podré interposar l’oportuna reclamació davant l’APDCAT\nFormulari de Sol·licitud del Dret de Supressió\nRaó social /Nom i cognoms, càrrec\nAssumpte: Sol·licitud de supressió de dades personals\nDe conformitat amb el previst en els articles 17 i 19 del Reglament general de protecció de dades (UE) 2016/679.\nQue se suprimeixin les meves dades personals objecte de tractament, que em concerneixen, relacionats a continuació, amb la concurrència d’una de les circumstàncies següents:\nLes dades personals ja no són necessaris en relació amb les finalitats pels quals van ser recollits o tractats d’una altra manera.\nHa existit una retirada del consentiment en què es fonamenta el tractament com a única base jurídica de legitimació.\nHa existit una oposició al tractament per motius relacionats amb la meva situació particular i no han prevalgut altres motius legítims per al tractament.\nHa existit una oposició al tractament de les dades personals amb finalitats de màrqueting directe.\nLes dades personals han estat tractats il·lícitament\nLes dades personals s’han obtingut en relació amb l’oferta de serveis de la societat de la informació esmentats.\nQue si s’han fet públics les dades personals i està obligat, en virtut de la concurrència d’alguna de les circumstàncies citades a l’apartat 1, a suprimir aquestes dades, el responsable adoptarà mesures raonables, incloses mesures tècniques, a aquest efecte d’informar als responsables que estiguin tractant les dades personals, de la meva sol·licitud de supressió de qualsevol enllaç a aquestes dades personals, o de qualsevol còpia o rèplica dels mateixos, tenint en compte la tecnologia disponible i el cost de la seva aplicació.\nQue el responsable del tractament comuniqui qualsevol supressió de dades personals a cadascun dels destinataris als quals s’hagin comunicat les dades personals, tret que sigui impossible o exigeixi un esforç desproporcionat.\nQue la present sol·licitud ha de resoldre’s i notificar-se en el termini d’un mes des de la seva recepció, per la qual cosa sol·licito se’m comuniqui la informació sol·licitada o bé els motius pel qual l’accés no es considera procedent.\nFormulari de Sol·licitud del Dret d’Oposició\nAssumpte: Sol·licitud d’oposició\nDe conformitat amb el previst en l’article 21 del Reglament general de protecció de dades (UE) 2016/679.\nMANIFEST la meva oposició al fet que les dades personals que em concerneixen siguin objecte de tractament inclosa l’elaboració de perfils, en els casos que el tractament sigui necessari per al compliment d’una missió realitzada en interès públic o en l’exercici de poders públics conferits per a la satisfacció d’interessos legítims perseguits pel responsable del tractament o per un tercer, pels motius següents:\nQue, amb la finalitat d’acreditar els motius referits a la meva situació particular per oposar-me al tractament, aporto la documentació justificativa següent:\nQue la present sol·licitud ha de resoldre’s i notificar-se en el termini d’un mes des de la seva recepció, per la qual cosa sol·licito se’m comuniqui la informació sol·licitada o bé els motius legítims imperiosos per al tractament que prevalguin sobre els interessos, els drets i les llibertats de l’interessat, o per a la formulació, l’exercici o la defensa de reclamacions, pels quals l’accés no es considera procedent.\nFormulari de Sol·licitud del Dret de Limitació del Tractament\nFORMULARI D’EXERCICI DEL LIMITACIÓ DEL TRACTAMENT\nAssumpte: Sol·licitud de limitació del tractament\nDe conformitat amb el previst en els articles 18 i 19 del Reglament general de protecció de dades (UE) 2016/679.\nQue es procedeixi a la limitació del tractament de les dades personals quan es compleixi alguna de les condicions següents:\nEn cas d’haver existit una impugnació de l’exactitud de les dades personals, durant un termini que permeti al responsable verificar l’exactitud d’aquests.\nEn cas que el tractament sigui il·lícit i hagi existit oposició a la supressió de les dades personals, sol·licitant en el seu lloc la limitació del seu ús.\nEn cas que el responsable ja no necessiti les dades personals per a les finalitats del tractament, però com interessat els necessiti per a la formulació, l’exercici o la defensa de reclamacions;\nEn cas que l’interessat s’hagi oposat al tractament per motius relacionats amb la seva situació particular, mentre es verifica si els motius legítims del responsable prevalen sobre els de l’interessat.\nQue, en cas d’haver obtingut la limitació del tractament amb la concurrència d’alguna de les condicions relacionades a l’apartat anterior, se m’informi pel responsable del tractament abans de l’aixecament d’aquesta limitació.\nQue se’m comuniqui qualsevol limitació del tractament efectuada a cadascun dels destinataris als quals s’hagin comunicat les dades personals, tret que sigui impossible o exigeixi un esforç desproporcionat.\nQue una vegada el tractament de dades personals s’hagi limitat, aquestes dades solament podran ser objecte de tractament, amb excepció de la seva conservació, amb el consentiment de l’interessat o per a la formulació, l’exercici o la defensa de reclamacions, a aquest efecte de la protecció dels drets d’una altra persona física o jurídica o per raons d’interès públic important de la Unió o d’un determinat Estat membre.\nQue la present sol·licitud ha de resoldre’s i notificar-se en el termini d’un mes des de la seva recepció, per la qual cosa sol·licito se’m comuniqui la informació sol·licitada o bé el motiu pel qual l’accés no es considera procedent.


🚨 A la fuga els immigrants d'una pastera en Benidorm\nBusquen als immigrants d'una pastera que s'han donat a la fuga en Benidorm\nEs tracta de la sexta pastera que arriba a la costa alacantina des d'este dimecres per la nit\ndijous, 8 d’octubre 2020 - 16:45h | Actualitzat a 08/10/2020 16:47h\nLes forces de seguretat busquen als immigrants que han avistat en una cala de Benidorm, en la comarca de la Marina Baixa (Alacant), a bord d'una pastera, la sisena que registra la costa de la província d'Alacant des d'esta nit de dimecres amb, almenys, 61 indocumentats.\nSegons la Creu Roja, esta pastera ha arribat a la cala del Tio Ximo de Benidorm i, després d'arribar a terra, les persones que l'ocupaven han fugit.\nAnteriorment havien arribat cinc pasteres, tres d'elles a Calp i unes altres a Benidorm i Altea, en la mateixa comarca, amb 61 persones, de les que tres són dones i sis han manifestat ser menors d'edat.\nLa majoria són de procedència algeriana, encara que també hi ha de Síria i Palestina, i tots han sigut traslladats al port d'Alacant per a ser sotmesos a un examen mèdic i a les proves PCR de detecció de possibles casos de coronavirus.\n"Greu ferit en xocar una moto contra un cotxe en Alaquàs" "Desmantellen una casa que s'usava com a punt de venda de droga en Orihuela"


Uncategorized @ca – Pàgina 2 – Tàg El Vendrell\nAtalaya Teatro torna al TÀG amb la premiada ‘Madre coraje’\nLa programació del Temporada segueix aquest dissabte amb una reconeguda companyia, Atalaya Teatro, que es dedica, en gran part, a recuperar i donar valor a les obres clàssiques. Anna Fierling, una venedora de quincalla coneguda com a ‘Madre Coraje’, oportunista, cínica i segura de si mateixa, va, en plena guerra, d'un territori a ...\tMore\nEl Monstre de Colors arriba al TÀG\nLa programació del Temporada dedicarà el diumenge al públic familiar, amb tot un clàssic de la comprensió i gestió de les emocions. El color groc vol dir que estàs content. El blau és la tristesa, el vermell és la ràbia, el negre la por... El verd... Quin embolic! Cada color representa una emoció, però cal saber entendre-les ...\tMore\nArriba un èxit musical dels últims 10 anys\nLa programació del Temporada segueix aquest cap de setmana, amb doble programació: dissabte, al Teatre Àngel Guimerà, arriba un dels musicals de més èxit dels últims 10 anys, produït per la productora àudiovisual i teatral El Terrat. I diumenge, a l'Auditori Pau Casals, un espectacle per a tota la família. 'Pegados, el musical' ...\tMore\n‘Els Brugarol’ tanquen programació aquest dissabte, amb ‘sold out’\nLa programació del Temporada abril-maig finalitza aquest dissabte, amb una obra teatral que ha estat un èxit de taquilla. Ja el primer dia de venda d'entrades es van esgotar, i hi ha moltes persones en llista d'espera. Per tant, el cartell de 'sold out' es tornarà a penjar aquest dissabte al Teatre Àngel Guimerà. A cals Brugarol ...\tMore\nUna emotiva comèdia creada després de l’exitosa primera part\nDesprés de l'èxit aconseguit amb 'Smiley', l'autor i director Guillem Clua opta per tornar a portar de nou als escenaris aquesta història, amb una segona part molt esperada. 'Smiley, després de l’amor' és una brillant comèdia romàntica tremendament contemporània que explica la història d’amor entre l’Àlex i el Bruno, una ...\tMore\nUn espectacle familiar per posar en valor l’autoestima\nEl proper diumenge 18 d'abril les nenes i els nens del Vendrell i comarca tenen l'opció de tornar al teatre i gaudir d'un espectacle amb música, humor i molt d'amor. L'obra 'Jo vaig amb mi' portarà en escena 3 actors, que interpretaran 8 personatges en un pati d'escola i a casa seva. La Sol és una nena molt especial: duu unes ales i ...\tMore\nUn Sant Jordi musical amb ‘Guardafuegos’, al Teatre Àngel Gumerà\nGuardafuegos és un grup de rock del Vendrell que ha buscat una aproximació honesta i respectuosa a la música d’arrels americanes, com una forma de vestir de forma natural les composicions de Rosendo Hernández. En la seva música conflueixen efluvis de bandes i artistes clàssics, com ara Credence Clearwater Revival, Neil Young o Tom ...\tMore\nInicia la nova programació abril-maig, amb més de 1.000 entrades venudes\nDesprés de Setmana Santa, és moment d'iniciar la nova programació del Temporada abril i maig, amb un total de 8 espectacles, repartits entre el Teatre Àngel Guimerà i l'Auditori Pau Casals. En total ja s'han venut 1.044 entrades, seguint la línia dels bons resultats obtinguts al llarg del febrer i març, en què la majoria dels ...\tMore\nPemi Rovirosa presenta el seu primer treball, acompanyat dels Invictes\nD'un èxit a un altre. Així ha estat des de l'inici de la nova programació del Temporada FEBRER-MARÇ. Aquest passat dissabte Guillem Albà & La Marabunta van omplir de nou el Teatre Àngel Guimerà, i l'espectacle va complir les expectatives de diversió i humor que caracteritza l'actor. El cartell de 'Sold Out' es continua penjant, ...\tMore\nGuillem Albà & La Marabunta garanteixen humor, ritme i diversió\nLa programació del Temporada FEBRER-MARÇ continua sumant nous èxits, el darrer ha estat el passat dissabte amb Chicuelo i Mezquida, amb un Auditori Pau Casals amb totes les entrades venudes. I el bon ritme seguirà aquest mateix dissabte, amb Guillem Albà & La Marabunta, pel qual ja no queda pràcticament cap entrada disponible. ...\tMore


“El Vídeo del Papa”, la nova proposta de Francesc davant els desafiament de la Humanitat - Arquebisbat de Barcelona\n“El Vídeo del Papa”, la nova proposta de Francesc davant els desafiament de la Humanitat\n“El Vídeo del Papa” és la nova plataforma llançada per la Red Mundial de Pregària del Papa mitjançant la qual Francesc convida als homes i les dones del món sencer a unir-se a les seves intencions pels desafiaments de la humanitat\nÉs un dels projectes de conscienciació i sensibilització més emblemàtics del 2016, que serà enfocat als desafiaments de l’ humanitat en general abrasant totes les tradicions religioses i totes les persones de bona voluntat. La Red Mundial de Pregària pel Papa té com objectiu difondre les intencions del Francesc i per això ha creat una sèrie de vídeos virals mensuals, cadascú enfocat a una causa, amb la participació del Papa Francesc.\nEn aquest primer vídeo Francesc manifesta que “la major part dels habitants del planeta es declaren creients i per tant això hauria de provocar un diàleg entre les religions. No hem de deixar de pregar per aquest diàleg i col·laborar amb els que pensen diferent”. I afegeix “molts pensen de manera distinta, senten de manera distinta, cerquen a Déu o troben Déu de diversa manera. En aquesta multitud, en aquest ventall de religions hi ha una sola certesa que tenim tots plegats: tots som fill de Déu”.\nEn la seva primera edició de gener, El Vídeo del Papa, estarà enfocat en el Diàleg Interreligios. “En un món on tot empeny a la fragmentació, l’oposició i la divisió, és més que mai necessari que les religions i les persones desitjoses de pau, fraternitat i solidaritat en el món, es mobilitzin juntes per desenvolupar projectes comuns. El Papa proposa cada més un desafiament de l’ humanitat que afecta a tot el món. Les religions, més que mai, han de mostrar que poden movilitzar-se juntes pels reptes comuns de l’ humanitat al servei de la pau, de la fraternitat i de la solidaritat” expressa Frederic Fornos, Director General Delegat de la Red Mundial de Pregària pel Papa.\nVisitant www.elvideodelpapa.org es podrà trobar més informació i interactuar amb la comunitat d’aquesta iniciativa que arribarà a 30 milions de persones en 10 idiomes. El projecte, ideat i realitzat per l’agència La Machi, consultora de comunicació per bones causes, tindrà a més un lloc web oficial i canals propis a les xarxes socials.


dimarts, 14 de novembre de 2017 11:09\nGavà se suma, avui, a la commemoració del Dia Mundial de la Diabetis il·luminant de color blau l’Ésser del Mil·lenni.\nGavà commemora el Dia Mundial de la Diabetis\nPer tal de sensibilitzar sobre aquesta malaltia, que afecta milions de persones al món s’il·luminarà de blau l’Ésser del Mil·lenni\nGavà se suma, avui, a la commemoració del Dia Mundial de la Diabetis il·luminant de color blau l’Ésser del Mil·lenni. Es tracta de mostrar, de manera simbòlica, la solidaritat vers els més de 400 milions de persones a tot el món afectades per aquesta malaltia. D'elles gairebé la meitat són dones, un nombre que es preveu arribarà als 313 milions d'afectades en 2040. Per això aquest dimarts la jornada està dedicada, sobretot, a elles. En com han de combatre-la, perquè la diabetis és la novena causa principal de la mort de les dones al món.\nLes dones amb diabetis tenen més dificultats per concebre i poden tenir dificultats en els seus embarassos. Sense planificació preconcepcional, la diabetis tipus 1 i 2 poden resultar en un risc significativament més alt de mortalitat i morbiditat, tant maternal com a infantil. Aproximadament un de cada set naixements es veu afectat per la diabetis gestacional.\nDes de la Federació internacional de diabetis es busca que totes les dones amb diabetis tinguin accés a atenció i educació assequibles i equitatives per controlar millor la seva diabetis i millorar el seu resultats de salut. Això s'aconsegueix amb l'accés a medicines i tecnologies essencials de la diabetis, educació per a l'autocontrol i informació són claus per aconseguir resultats òptims de diabetis.\nEl Dia Mundial de la Diabetis es va crear en 1991 per augmentar la conscienciació global sobre la diabetis i hem de ser conscients que es pot patir durant anys sense ser diagnosticada. Aquesta jornada ajudarà a saber més sobre la malaltia i com prevenir-la.\nDarrera actualització de dimarts, 14 de novembre de 2017 11:18


13 de Maig de 2014Anunci de licitació de l’Ajuntament de Monistrol de Montserrat pel qual es convoca procediment obert, per l’execució del projecte “Adequació d’una sala polivalent annexa al pavelló municipal de Monistrol de Montserrat”.\na) Organisme: Ajuntament de Monistrol de Montserrat\n2) Domicili: Plaça Font Gran, 2\n3) Localitat i codi postal: Monistrol de Montserrat (Barcelona) 08691\n4) Telèfon: 93.835.00.11\n5) Fax: 93.828.41.63\n6) Correu electrònic: monistrolm@diba.cat\n7) Direcció d’internet del perfil contractant: www.monistroldemontserrat.cat\n8) Data límit d’obtenció d’informació: Fins la data màxima presentació d’ofertes.\nb) Descripció: Adequació d’una sala polivalent annexa al pavelló municipal\nc) Divisió per lots i números: No\nd) Lloc d’execució: Monistrol de Montserrat (08691)\ne) Termini d’execució: 8 mesos\nf) CPV: 45200000-9\nc) Criteris de valoració: Consultar el Plec de clàusules\na) Import net: 361.084,68€ IVA exclòs\n5.- Valor estimat del contracte\na) Import net: 361.084,68€ IVA exclòs.\na) Provisional: No s’exigeix\nb) Definitiva: Serà l’equivalent al 5% del preu ofert pel potencial adjudicatari\na) Data límit de presentació: Les ofertes s’hauran de presentar en el termini de 26 dies naturals a comptar des de la darrera publicació de l’anunci de licitació en el BOP o en el perfil del contractant.\n1. Dependència. Registre General de l’Ajuntament de 9.00 a 14 hores de dilluns a divendres.\n2. Domicili. Plaça Font Gran 2\n3. Codi postal. 08691\n4. Adreça electrònica: www.monistroldemontserrat.cat\n5. Si l’últim dia de presentació d’ofertes fos dissabte o festiu, s’entendrà prorrogat fins el primer dia hàbil següent.\na) Lloc: Ajuntament de Monistrol de Montserrat.\nb) Adreça: Plaça Font Gran, 2\nc) Data i lloc:\n- Sobre 1 i 2 : Acte públic, a les 18,00 hores del dijous hàbil posterior a la finalització del termini de presentació de les ofertes.\n- Sobre 3: Acte públic a les 18,00 hores del tercer dijous hàbil posterior a la finalització del termini de presentació d’ofertes, o bé el dia alternatiu que s’indiqui justificadament per la mesa de contractació


El Mundo i esRadio s'aparellen\nRedacció\t| Actualitzat el 13 Setembre 2017 a les 19:35\nUnidad Editorial i Libertad Digital han segellat l'aliança entre El Mundo i esRadio per "enfortir" els respectius projectes. Amb aquest acord, El Mundo tindrà una presència corporativa estable a l'emissora amb la participació dels seus periodistes i columnistes en els principals programes d'esRadio.\nPer la seva part, esRadio es beneficiarà del suport tecnològic i comercial d'El Mundo, i guanyarà en promoció. L'aliança també contempla l'elaboració de productes multimèdia de forma conjunta.\n"Avui, tots els diaris de paper tenen una emissora en propietat o associen continguts: la SER i El País, Onda Cero i La Razón, i la Cope i ABC; els únics sense parella érem esRadio i El Mundo", assenyala el president de Libertad Digital, Federico Jiménez Losantos. "Per al mambo que s'apropa, seran poques totes les parelles i totes les aliances entre mitjans que defensin la nació i la Constitució", afegeix.\nSegons Losantos, aquest és un acord "absolutament natural" entre ambdós mitjans. "Els lectors d'El Mundo escolten esRadio i els nostres oients llegeixen El Mundo", assenyala al respecte, recordant que és columnista del diari des de fa més de 20 anys.\nPer a Antonio Fernández-Galiano, president executiu d'Unidad Editorial, l'acord representa "la posada en valor d'una relacció accionarial que ve de lluny, i que té especial sentit enun context cada cop més multimèdia".\nCal recordar que esRadio emet a través de les freqüències adjudicades fa deu anys a Unión Liberal de Radio, participada per Libertad Digital, propietària del 55% de les accions, i Unidad Editorial, que té el 45% restant. A més, des de 2014 esRadio emet el programa esportiu Marcador de Radio Marca.


De conformidad amb la normativa espanyola que regula l’ús de cookies, us informem sobre les cookies utilizades en aquest lloc web.\nUna cookie és un arxiu que es descarrega en l’equip de l’usuari en accedir a determinades pàgines web. Les cookies permeten, entre altres coses, emmagatzemar i recuperar informació sobre els hàbits de navegació de l’usuari, o personalitzar la forma en què es mostra el contingut.\nCookies pròpies: són aquelles que s’envien a l’equip terminal de l’usuari des d’un equip gestionat pel propi editor i des del que es presta el servei sol·licitat per l’usuari.\nCookies de terceros: són aquelles que s’envien a l’equip terminal de l’usuari des d’un equip o domini que no és gestionat per l’editor, sinó per una altra entitat que trata les dades obtingudes a través de les cookies.\nCookies tècniques: són aquelles que permeten a l’usuari la navegació a través d’una pàgina web, plataforma o aplicació i la utilitzaió de les diferents opcions o serveis que hi estan disponibles, incloent aquelles que l’editor utilitza per a permetre la gestió i operativa de la pàgina web i habilitar-ne les funcions i serveis.\nCookies de preferències o personalizació: són aquelles que permeten recordar informació per tal que l’usuari accedeixi al servei amb determinades característique que poden diferenciar la seva experiència amb la de la resta d’usuaris.\nCookies d’anàlisis o mediació: són aquelles que permeten al responsable de les mateixes el seguiment i anàlisi del comportament dels usuaris dels llocs web als quals estan vinculats.\nCookies de publicitat comportamental: són aquelles que permeten la gestió, de la forma més eficaç possible, dels espais publicitaris que, en el seu cas, l’editor hagi inclòs en una pàgina web, aplicació o plataforma des de la qual es presta el servei sol·licitat. Aquestes cookies emmagatzemen informació del comportament dels usuaris obtinguda a través de l’observació continuada dels seus hàbits de navegació, la qual cosa permet desenvolupar un perfil específic per a mostrar publicitat en funció del mateix. Així doncs, és possible que en visitar alguna pàgina o en obrir algun email on s’hi publiqui algun anunci o alguna promoció sobre els nostres productes o serveis, s’instal·li en el teu navegador alguna cookie que ens serveix per mostrar-te posteriorment publicitat relacionada amb la cerca que hagis realitzat, desenvolupar un control dels nostres anunci en relació, per exemple, amb el número de vegades que són vistos, on apareixen, a quines hores es veuen, etc\nCookies de sessió: són aquelles dissenyades per recopilar i enregistrar dades mentre l’usuari accedeix a una pàgina web. S’empren per enregistrar informació que sols interessa conservar per a la prestació del servei sol·licitat per l’usuari en una sola ocasió i desapareixen al finalitzar la sessió.\nCookies persistents: són aquelles en les quals les dades resten emmagatzemades en el terminal i poden ser accedides i tractades durant un període definit, i que pot anar d’uns minuts a diversos anys.\nPHPSESSID Tècnica Sessió Aquesta cookie s’utilitza per desar la sessió de l’usuari que visita el nostre lloc web.\ncc_cookie_accept Preferències 1 any Saber si l’usuari ha acceptat l’ús de cookies\n_utma Google Analítica 2 anys Aquesta cookie ha d’estar fixada de forma obligatòria per al correcte funcionament de Google Analytics, i es tracta d’un cookie persistent que caduca als 2 anys.\n_utmb Google Analítica Sessió S’utilitza per saber el temps que passa l’usuari en el nostre lloc web i el nombre de pàgines que visita, o el que és el mateix, el que duren les visites/sessions de les visites.\n_utmc Google Analítica Sessió Aquesta cookie s’utilitza de forma conjunta amb _utmb per saber si s’estableix una nova sessió per a l’usuari. Aquesta cookie expira quan es tanca el navegador.\n_utmt Google Analítica Sessió Aquesta cookie s’utilitza per processar el tipus de sol·licitud requerida per l’usuari.\n_utmz Google Analítica 6 mesos Aquesta cookie s’utilitza per realitzar l’atribució de la visita, és a dir, des d’on i com ha arribat l’usuari al nostre lloc web.\n_gat Google Analítica 1 minut S’usa per limitar el percentatge de sol·licituds. Si has implementat Google Analytics mitjançant Google Tag Manager, aquesta cookie s’anomenarà _dc_gtm_<property-id>.\nPREF Google Preferències 2 anys En crear o iniciar sessió en un compte de Google, s’emmagatzemen les cookies PREF, NID, HSID, APISID, SID, SSID, SAPISID, GAPS, LSID, BEAT, ULS, en el seu ordinador amb la finalitat de restar connectat al seu compte de Google en visitar novament els serveis. Mentre resti amb aquesta sessió activa, i utilitzi complements en altres llocs web com el nostre, Google farà ús d’aquestes cookies per millorar la seva experiència d’ús\nNID Google Preferències 6 mesos La cookie NID conté una ID única que Google utilitza per a recordar les teves preferències i altres dades, amb la preferència d’idioma (p.ex. espanyol), la quantitat de resultats de la cerca que desitges que es mostri per pàgina (p.ex. 10 o 20) i si desitges o no activar el filtre SafeSearch de Google.\nLSID Google Preferències 2 anys En algunas págines del nostre lloc web tenim videos incrustats de Youtube, que és un servei de Google. El seu ús implica la remissió de les cookies; PREF, NID, LOGIN_INFO, ACTIVITY, dkv, USE_HITBOX, demographics, VISITOR_INFO1_LIVE, YSC, a més de les cookies que Google requereix si manté la sessió activa amb el seu compte, amb el propòsit de visualitzar els videos incrustats, estimar l’ample de banda i mostrar quantes vegades s’ha reproduït.\nSID y HSID Google Seguretat 2 anys Utilitzem cookies denominades “SID” y “HSID”que contenen registres firmats digitalment i xifrats de l’ID del compte de Google d’un usuari i l’hora de l’accés més recent. La combinació d’aquestes dues cookies ens permet bloquejar molts tipus d’atacs, com els intents de robar el contingut dels formularis que completes en les pàgines web.\nQuan accedeixi per primera vegada al nostre lloc web, podrà acceptar o rebutjar l’ús de totes les nostres cookies o si ho prefereix, podrà accedir a la configuració acceptar les cookies atenent al tipus de les mateixes, exceptuant les cookies tècniques, les quan estan excloses del consentiment de l’usuari. Podrà canviar les seves preferències en qualsevol moment accedint al nostre panell de configuració.\nGoogle: les cookies de Google utilitzades en aquest lloc són analítiques i per al mapa de la secció de contacte. Per a més informació sobre les cookies d’aquest proveïdor, si us plau visiti la pàgina https://policies.google.com/technologies/cookies?hl=es


Bonig acusa Antifrau de posar traves al lliurament de documentació sobre el clan dels Puig – RiberaTV\nBonig acusa Antifrau de posar traves al lliurament de documentació sobre el clan dels Puig\nUn informe jurídic de les Corts avala les dues sentències del TSJCV i el Suprem que obliguen Antifrau a entregar el sol·licitat pel PP\n· “Amb la gestió de residus es demostra que en el Botànic són uns pèssims gestors”\nLa presidenta del PPCV, Isabel Bonig, ha acusat Antifrau de continuar posant traves al lliurament de documentació sobre el cland e els Puig”.\nLa presidenta popular ha indicat després de la Junta de Síndics de les Corts que “hi ha un expedient en relació a un tema i a una família concreta, el clan dels Puig, que no hi ha manera que ens donen la documentació, ni Antifrau, ni Transparència. Ara, després d’obligar-lo el TSJCV i el Suprem a l’Agència Antifrau a entregar la documentació sol·licitada pels diputats del PP, els serveis jurídics de les Corts han emés un informe en el qual ens donen la raó. Quan posen tantes traves ens preguntem què hi haurà en aqueixos expedients que al final ens els hauran d’entregar”.\nIsabel Bonig ha explicat que “volem aqueixos expedients i que Antifrau complisca amb la llei. Qüestionar la justícia quan les coses no van bé no és bo. Dos tribunals i ara un informe de la cambra l’obliguen a entregar la documentació i posen de debò dificultat al senyor Llinares. Si es qüestionen els fonaments de dret és perillós. Dóna la sensació que boicotegem i torpedinem i no és així. No ens deixen una altra opció que acudir als tribunals perquè ara ja no es vol investigar res. En aquest sentit ha recordat que el PP ha interposat 130 recursos en el TSJCV perquè no ens donen documentació, per vulneració drets fonamentals”.\nBonig s’ha referit al pròxim ple en el qual el PP interpel·larà al Consell sobre gestió de residus. “Està sent una mica caòtic i sorprén el silenci sobre el trasllat de residus a les cementeras. Mentre els residus sanitaris estaven emmagatzemats en Fira València, els malalts estaven en unes carpes que se les emporta el vent. Encara sort que venien a rescatar a les persones. Amb els residus es demostren que són uns pèssims gestors i que ara fan tot allò que criticaven”.\nEl PP també preguntarà sobre Fira València, l’increment de víctimes de gènere en la Comunitat Valenciana i les mesures restrictives en gimnasos i centres esportius. El que necessita el sector de l’hostaleria és suport, suspensió en el pagament d’impostos, menys reducció i ajudes directes en vena i en una quantia que almenys puga cobrir el 50% de la facturació.\nSobre els hospitals de campanya, Bonig ha assenyalat que “el passat 13 de gener de 2021 li vaig ensenyar informes al president de la Generalitat sobre l’estat dels hospitals de campanya. Hui és el dia en què ningú ha ensenyat informes que demostren que les carpes reuneixen tots els requisits per a ser utilitzades. Als hospitals de campanya posem sobre la taula possibles irregularitats. Per això li vaig advertir a la consellera Barceló que assumisca les seues responsabilitats, no les d’uns altres. Ací falten llits UCI, l’adjudicatari diu que se li deuen quantitats, i no sabem els modificats qui els ha decidits… no s’estan donant explicacions i tampoc ens donen la documentació. Diuen que hi ha informes favorables però no els hem vistos”.\nRespecte al 8-M, Bonig ha indicat que hi ha “mil maneres de reivindicar el 8M i els vertaders problemes de les dones. No poden haver-hi actes massius quan segueixen les restriccions. Estem cansats de tanta xerrameca de l’esquerra, la defensa de la dona es demostra amb fets”.\nBonig acusa Antifrau de posar traves al lliurament de documentació sobre el clan dels Puig added by Ribera Televisió on 2 març, 2021